JMART ออกหุ้นกู้ 590 ลบ. อายุ 3 ปี ดอกเบี้ย 4.10% ขายรายใหญ่ 19-21 ธ.ค.60
JMART ออกหุ้นกู้ 590 ลบ. อายุ 3 ปี ดอกเบี้ย 4.10% ขายรายใหญ่ 19-21 ธ.ค.60 หวังนำเงินใช้ชำระหนี้ระยะสั้น และใช้เป็นเงินทุนหมุนเวียนในบริษัท
4 ธ.ค. 2560

บริษัท เจ มาร์ท จำกัด (มหาชน) หรือ JMART เปิดเผยว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นหู้ของบริษัท ครั้งที่ 3/2560 มูลค่าไม่เกิน 590 ล้านบาท อายุ 3 ปี ครบกำหนดไถ่ถอนปีพ.ศ.2563 อัตราดอกเบี้ยคงที่ร้อยละ 4.10 ต่อปี ชำระดอกเบี้ยทุกๆ 3 เดือน ตลอดอายุหุ้นกู้ เสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่ 19-21 ธ.ค.60 โดยมีธนาคาร ซีไอเอ็มบี ไทย เป็นผู้จัดการการจัดจำหน่ายหุ้นกู้
ทั้งนี้ บริษัทมีวัตถุประสงค์ในการออกหุ้นกู้ครั้งนี้เพื่อไปใช้ในการดำเนินธุรกิจ และ/หรือ ชำระหนี้ระยะสั้นบางส่วน ได้แก่ หนี้ตั๋วแลกเงินระยะสั้น และ/หรือ เป็นเงินทุนหมุนเวียน
ขณะที่อันดับความน่าเชื่อถือของผู้ออกหุ้นกู้ที่ระดับ “BBB” แนวโน้มคงที่ (Stable) โดยบริษัท ทริสเรทติ้ง จำกัด เมื่อวันที่ 3 พ.ค.60